62019TJ0670_INF
Üldkohtu (neljas koda) 14. juuli 2021. aasta otsus – Carbajo Ferrero vs. parlament
(kohtuasi T‑670/19)
Avalik teenistus – Ametnikud – Direktori ametikohale nimetamise menetlus – Teade vaba ametikoha kohta – Hageja kandidatuuri tagasilükkamine ja teise kandidaadi nimetamine – Põhjendamiskohustus – Menetluse sisereegleid kindlaks määravate õigusaktide õigusvastasuse vastuväide – Töölevõtmise menetluse rikkumine – Ilmne hindamisviga – Ametisse nimetavale asutusele esitatud teabe ebatäpsus – Läbipaistvus – Võrdne kohtlemine – Vastutus – Varaline ja mittevaraline kahju
1.
Ametnike hagid – Õigusvastasuse vastuväide – Ulatus – Aktid, mille õigusvastasusele saab viidata – Otsus, millega määratakse kindlaks valikumenetluse etapid – Vaidlustamine hageja kandidatuuri tagasilükkamise otsuse peale hagi esitamisel – Vastuvõetavus
(ELTL artikkel 277)
(vt punktid 52–58)
2.
Ametnikud – Töölevõtmine – Direktori ametikoha täitmise menetlus – Otsus, millega määratakse kindlaks menetlusetapid – Teenete võrdlev hindamine – Teenete võrdleva analüüsi kriteeriumite või vestluseks soovitatud kandidaatide nimekirja koostamise korra kindlaks määramata jätmine – Hea halduse, võrdse kohtlemise ja õiguskindluse põhimõtte rikkumine – Puudumine
(Ametnike personalieeskirjad, artikli 27 lõige 1 ja artikli 29 lõige 2)
(vt punktid 66, 67 ja 69–73)
3.
Ametnikud – Huve kahjustav otsus – Kandidatuuri tagasilükkamine – Põhjendamiskohustus – Ulatus – Valikukomitee menetluse konfidentsiaalsusest kinnipidamine – Piirid – Valiku aluseks olevate hindamiskriteeriumite teatavakstegemine – Lubatavus
(Ametnike personalieeskirjad, artikli 25 teine lõik)
(vt punktid 94 ja 101)
4.
Ametnikud – Töölevõtmine – Direktori ametikoha täitmise menetlus – Kandidaatide teenete võrdlev hindamine – Kohustus määrata enne kindlaks võrdleva analüüsi kriteeriumid – Ulatus – Menetluse erinevates etappides samade kriteeriumite kohaldamata jätmine – Lubamatus
(Ametnike personalieeskirjad, artikli 29 lõige 2 ja artikli 45 lõige 1)
(vt punktid 111, 112, 116–119 ja 124)
5.
Ametnikud – Töölevõtmine – Direktori ametikoha täitmise menetlus – Kandidaatide teenete võrdlev hindamine – Kohustus edastada võrdleva analüüsi kriteeriumid ametisse nimetavale asutusele – Ulatus
(Ametnike personalieeskirjad, artikli 29 lõige 2 ja artikli 45 lõige 1)
(vt punktid 113 ja 121–124)
6.
Ametnikud – Vaba ametikoha teadaanne – Ese – Kandidaatide teenete võrdlev hindamine – Administratsiooni kaalutlusõigus – Piirid – Vaba ametikoha teatega seatud tingimustest kinnipidamine – Kohtulik kontroll – Piirid – Ametisse nimetavale asutusele kandidaadi töökogemuse kohta ebaõige info edastamine – Lubamatus
(Ametnike personalieeskirjad, artikli 29 lõige 2)
(vt punktid 133–137 ja 142–145)
Ese
ELTL artikli 270 alusel esitatud nõue esiteks tühistada parlamendi 10. detsembri 2018. aasta otsus, millega lükati tagasi hageja kandidatuur ja nimetati teine kandidaat kommunikatsiooni peadirektoraadi meediadirektori ametikohale, ja teiseks nõue hüvitada hagejale selle otsuse tõttu väidetavalt tekkinud kahju.
Resolutsioon
1.
Tühistada Euroopa Parlamendi 10. detsembri 2018. aasta otsus, millega lükati tagasi hageja kandidatuur ja nimetati teine kandidaat kommunikatsiooni peadirektoraadi meediadirektori ametikohale.
2.
Mõista parlamendilt varalise kahju eest välja hüvitis summas 40000 eurot.
3.
Jätta hagi ülejäänud osas rahuldamata.
4.
Mõista kohtukulud välja parlamendilt.